ระเบียบกรุงเทพมหานครระเบียบกรุงเทพมหานครว่าด้วยการควบคุมการเลี้ยงหรือปล่อยสุนัขพ.ศ.๒๕๕๐ โดยที่เป็นการสมควรกำหนดระเบียบกรุงเทพมหานคร ว่าด้วยการควบคุมการเลี้ยงหรือปล่อยสุนัขอาศัยอำนาจตามความในมาตรา ๔๙ แห่งพระราชบัญญัติระเบียบบริหารราชการกรุงเทพมหานคร พ.ศ.๒๕๒๘ ประกอบกับข้อ ๖ ข้อ ๑๐ ข้อ ๑๑ ข้อ ๑๒ ข้อ ๑๓ ข้อ ๑๔ ข้อ ๑๕ และข้อ ๑๖ แห่งข้อบัญญัติกรุงเทพมหานครเรื่อง การควบคุมการเลี้ยงหรือปล่อยสุนัข พ.ศ. ๒๕๔๘ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยการควบคุมการเลี้ยงหรือปล่อยสุนัขพ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ ประกาศหรือคำสั่งอื่นใดในส่วนที่ได้กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ในระเบียบนี้สัตวแพทย์ หมายความว่าข้าราชการกรุงเทพมหานครซึ่งดำรงตำแหน่งนายสัตวแพทย์หรือสัตวแพทย์ที่ได้รับอนุญาตเป็นผู้ประกอบวิชาชีพการสัตวแพทย์ชั้น ๑ใบรับรอง หมายความว่าใบรับรองรูปพรรณสัณฐานสุนัขและการจัดทำเครื่องหมายระบุตัวสุนัขอย่างถาวร ไม่สามารถเปลี่ยนแปลงได้เช่น การฝังไมโครชิป เป็นต้น ซึ่งออกโดยสถานพยาบาลสัตว์ในเขตกรุงเทพมหานครที่ได้รับอนุญาตตามกฎหมายว่าด้วยสถานพยาบาลสัตว์ข้อ ๕ให้ปลัดกรุงเทพมหานครรักษาการตามระเบียบนี้หมวด๑บททั่วไป ข้อ ๖การจดทะเบียนสุนัขประกอบด้วยสองขั้นตอนได้แก่ขั้นตอนที่ ๑ การทำเครื่องหมายระบุตัวสุนัขอย่างถาวรไม่สามารถเปลี่ยนแปลงได้ เช่น การฝังไมโครชิป เป็นต้น จากสัตวแพทย์ พร้อมออกใบรับรองขั้นตอนที่ ๒ ให้เจ้าของสุนัขแจ้งต่อพนักงานเจ้าหน้าที่เพื่อบันทึกรายละเอียดรูปพรรณสัณฐานของสุนัขและรหัสไมโครชิป รายละเอียดเจ้าของสุนัขสถานที่ที่สุนัขอาศัย พร้อมออกบัตรประจำตัวสุนัขข้อ ๗การดำเนินการตามที่กำหนดไว้ในระเบียบนี้ หากเจ้าของสุนัขไม่สามารถดำเนินการเองได้สามารถมอบอำนาจให้ผู้อื่นดำเนินการแทนโดยต้องมีหนังสือมอบอำนาจมาแสดงต่อพนักงานเจ้าหน้าที่ข้อ ๘กำหนดแบบในการปฏิบัติตามระเบียบนี้ ดังต่อไปนี้(๑) แบบใบรับรอง (แบบ คลส.๑)(๒) แบบคำขอจดทะเบียนสุนัข (แบบ คลส.๒)(๓) แบบบัตรประจำตัวสุนัข (แบบ คลส.๓)(๔) แบบเอกสารคำขอเปลี่ยนแปลงสาระสำคัญของสุนัข (แบบคลส.๔)หมวด๒การออกใบรับรอง ข้อ ๙สุนัขที่ต้องจดทะเบียน ได้แก่(๑) สุนัขที่มีอายุไม่เกินหนึ่งร้อยยี่สิบวันต้องจดทะเบียนสุนัขภายในหนึ่งร้อยยี่สิบวันนับแต่วันที่สุนัขเกิด(๒) สุนัขที่นำมาเลี้ยงในเขตกรุงเทพมหานครต้องจดทะเบียนสุนัขภายในสามสิบวันนับแต่วันที่นำสุนัขมาเลี้ยงข้อ ๑๐ให้สัตวแพทย์มีหน้าที่ทำเครื่องหมายระบุตัวสุนัขอย่างถาวรเช่น การฝังไมโครชิปเป็นต้น และออกใบรับรองข้อ ๑๑ให้สถานที่ต่อไปนี้เป็นสถานที่ออกใบรับรอง(๑) กองสัตวแพทย์สาธารณสุข สำนักอนามัย(๒) สถานพยาบาลสัตว์ที่ได้รับอนุญาตตามกฎหมายว่าด้วยสถานพยาบาลสัตว์หมวด๓การจดทะเบียนสุนัข ข้อ ๑๒เจ้าของสุนัขต้องดำเนินการขอจดทะเบียนสุนัขต่อพนักงานเจ้าหน้าที่โดยใช้แบบคำขอจดทะเบียนสุนัขพร้อมแนบหลักฐานดังนี้(๑) ใบรับรอง(๒) สำเนาบัตรประจำตัวประชาชนเจ้าของสุนัข พร้อมรับรองสำเนาถูกต้อง(๓) สำเนาทะเบียนบ้านที่สุนัขอาศัยอยู่ พร้อมรับรองสำเนาถูกต้อง(๔) หนังสือยินยอมให้สุนัขพักอาศัยจากเจ้าของบ้านที่สุนัขอาศัยอยู่(๕) หนังสือรับรองการฉีดวัคซีนป้องกันโรคพิษสุนัขบ้ามาไม่เกินหนึ่งปีมีการระบุหมายเลขการผลิตวัคซีน และลงชื่อสัตวแพทย์ พร้อมเลขที่ใบอนุญาตประกอบวิชาชีพการสัตวแพทย์(๖) หนังสือรับรองการผ่าตัดทำหมันจากสัตวแพทย์ (ถ้ามี)(๗) หนังสือมอบอำนาจ (ถ้ามี)ข้อ ๑๓ให้สถานที่ต่อไปนี้เป็นสถานที่รับจดทะเบียนสุนัข(๑) กองสัตวแพทย์สาธารณสุข สำนักอนามัย(๒) สำนักงานเขตพื้นที่ที่สุนัขอาศัยอยู่(๓) สถานที่อื่นใดที่สำนักงานเขตพื้นที่ หรือกองสัตวแพทย์สาธารณสุขสำนักอนามัยจัดพนักงานเจ้าหน้าที่ให้บริการให้เจ้าของสุนัขนำสุนัขและหลักฐานที่เกี่ยวข้องมาทำเครื่องหมายระบุตัวสุนัขอย่างถาวรเช่น การฝังไมโครชิป เป็นต้น ทำใบรับรองพร้อมจดทะเบียนและรับบัตรประจำตัวสุนัขได้ที่กองสัตวแพทย์สาธารณสุข สำนักอนามัยเจ้าของสุนัขสามารถนำใบรับรองที่ออกให้อย่างถูกต้องโดยสัตวแพทย์พร้อมหลักฐานที่เกี่ยวข้องตามที่กำหนดไว้ในข้อ๑๒ มาขอจดทะเบียนสุนัขและรับบัตรประจำตัวสุนัขได้ที่สำนักงานเขตพื้นที่ หรือกองสัตวแพทย์สาธารณสุขสำนักอนามัย โดยไม่ต้องนำสุนัขมาด้วยหมวด๔การเปลี่ยนแปลงรายละเอียดในการจดทะเบียนสุนัข ข้อ ๑๔ในกรณีการย้ายสถานที่เลี้ยงสุนัข สุนัขตายบัตรประจำตัวสุนัขหาย หรือมีการเปลี่ยนแปลงสาระสำคัญของบัตรประจำตัวสุนัข ตลอดจนการจดทะเบียนเพื่อขอทำบัตรใหม่ให้เจ้าของสุนัขยื่นคำขอต่อพนักงานเจ้าหน้าที่โดยใช้แบบคำขอเปลี่ยนแปลงสาระสำคัญของสุนัขพร้อมแนบหลักฐานที่ปรากฏในการจดทะเบียนที่เกี่ยวข้องกับการเปลี่ยนแปลงสาระสำคัญนั้นๆมาด้วยภายในสามสิบวันนับแต่วันที่มีการเปลี่ยนแปลงรายละเอียดในการจดทะเบียนในกรณีการแจ้งสุนัขหาย ให้เจ้าของสุนัขยื่นคำขอภายในสามวันนับแต่วันที่ทราบว่าสุนัขหายในกรณีเปลี่ยนเจ้าของสุนัข เจ้าของสุนัขใหม่มีหน้าที่ต้องแจ้งต่อหน่วยงานที่จดทะเบียนไว้ภายในสามสิบวันนับแต่วันรับมอบสุนัขการเปลี่ยนแปลงดังกล่าวจะสมบูรณ์ต่อเมื่อพนักงานเจ้าหน้าที่ได้ตรวจสอบหลักฐานถูกต้องและออกบัตรประจำตัวสุนัขใหม่ให้แก่เจ้าของสุนัขใหม่ข้อ ๑๕การดำเนินการตามข้อ ๑๔ วรรคแรก เจ้าของสุนัขสามารถดำเนินการทางไปรษณีย์โดยกรอกรายละเอียดในแบบคำขอเปลี่ยนแปลงสาระสำคัญของสุนัขให้ครบถ้วนพร้อมแนบหลักฐานที่เกี่ยวข้องส่งมายังหน่วยงานที่จดทะเบียนไว้ด้วยวิธีไปรษณีย์ลงทะเบียนโดยให้ถือตราที่ประทับวันที่ส่งเป็นวันยื่นคำขอประกาศณ วันที่ ๘ มีนาคม พ.ศ. ๒๕๕๐อภิรักษ์โกษะโยธินผู้ว่าราชการกรุงเทพมหานคร[เอกสารแนบท้าย](๑) แบบใบรับรอง (แบบ คลส.๑)(๒) แบบคำขอจดทะเบียนสุนัข(แบบ คลส.๒)(๓) แบบบัตรประจำตัวสุนัข (แบบ คลส.๓)(๔) แบบเอกสารคำขอเปลี่ยนแปลงสาระสำคัญของสุนัข(แบบ คลส.๔)(ดูข้อมูลจากภาพกฎหมาย)วัชศักดิ์/ผู้จัดทำ๑๗กรกฎาคม ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๘๐ ง/หน้า ๒๘/๔ กรกฎาคม ๒๕๕๐